CELEX: 32017D0859
Language: hu
Date: 2017-05-11 00:00:00
Title: A Tanács (EU) 2017/859 határozata (2017. május 11.) az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításával kapcsolatban az Európai Unió által képviselendő álláspontról (02.03.01 költségvetési tétel – Belső piac és 02.03.04 költségvetési tétel – A belső piac irányítási eszközei)

19.5.2017   
               
               
                  HU
               
               
                  Az Európai Unió Hivatalos Lapja
               
               
                  L 128/20
               
            A TANÁCS (EU) 2017/859 HATÁROZATA
      (2017. május 11.)
      az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításával kapcsolatban az Európai Unió által képviselendő álláspontról (02.03.01 költségvetési tétel – Belső piac és 02.03.04 költségvetési tétel – A belső piac irányítási eszközei)
      AZ EURÓPAI UNIÓ TANÁCSA,
      tekintettel az Európai Unió működéséről szóló szerződésre és különösen annak 114. cikkére, összefüggésben 218. cikke (9) bekezdésével,
      tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre (1) és különösen annak 1. cikke (3) bekezdésére,
      tekintettel az Európai Bizottság javaslatára,
      mivel:
      
                  (1)
               
               
                  Az Európai Gazdasági Térségről szóló megállapodás (2) (a továbbiakban: az EGT-megállapodás) 1994. január 1-jén lépett hatályba.
               
            
                  (2)
               
               
                  Az EGT-megállapodás 98. cikke alapján az EGT Vegyes Bizottság határozhat – többek között – az EGT-megállapodás 31. jegyzőkönyvének módosításáról.
               
            
                  (3)
               
               
                  Az EGT-megállapodás 31. jegyzőkönyve a négy alapszabadságon kívül eső különleges területeken folytatott együttműködésre vonatkozó rendelkezéseket tartalmaz.
               
            
                  (4)
               
               
                  Helyénvaló folytatni az EGT-megállapodás Szerződő Felei közötti együttműködést az Európai Unió általános költségvetéséből finanszírozott uniós fellépések terén az áruk és szolgáltatások belső piacának működésével és fejlesztésével kapcsolatban.
               
            
                  (5)
               
               
                  Emellett az EGT-megállapodás Szerződő Felei közötti együttműködést indokolt kiterjeszteni az Európai Unió általános költségvetéséből finanszírozott uniós fellépésekre a belső piac irányítási eszközeivel kapcsolatban is.
               
            
                  (6)
               
               
                  Ezért módosítani kell az EGT-megállapodás 31. jegyzőkönyvét annak érdekében, hogy a kibővített együttműködés 2017. január 1-jei kezdettel lehetővé váljon.
               
            
                  (7)
               
               
                  Az Unió által az EGT Vegyes Bizottságban képviselendő álláspontnak ezért a csatolt határozattervezeten kell alapulnia,
               
            ELFOGADTA EZT A HATÁROZATOT:
      1. cikk
      Az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének javasolt módosításával kapcsolatban az Unió által képviselendő álláspontnak az e határozathoz csatolt EGT vegyes bizottsági határozattervezeten kell alapulnia.
      2. cikk
      Ez a határozat az elfogadásának napján lép hatályba.
      
         Kelt Brüsszelben, 2017. május 11-én.
         
            
               a Tanács részéről
            
            
               az elnök
            
            R. GALDES
         
      
      
         (1)  HL L 305., 1994.11.30., 6. o.
      
      
         (2)  HL L 1., 1994.1.3., 3. o.
      
      
         TERVEZET
         AZ EGT VEGYES BIZOTTSÁ …/2017 HATÁROZATA
         (…)
         az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 86. és 98. cikkére,
         mivel:
         
                     (1)
                  
                  
                     Helyénvaló folytatni az EGT-megállapodás Szerződő Felei közötti együttműködést az Európai Unió általános költségvetéséből finanszírozott uniós fellépések terén az áruk és szolgáltatások belső piacának működésével és fejlesztésével kapcsolatban.
                  
               
                     (2)
                  
                  
                     Ezen túlmenően ki kell terjeszteni az EGT-megállapodás Szerződő Feleinek együttműködését az Európai Unió általános költségvetéséből finanszírozott uniós fellépésekre a belső piac irányítási eszközeivel kapcsolatban.
                  
               
                     (3)
                  
                  
                     Ezért módosítani kell az EGT-megállapodás 31. jegyzőkönyvét annak érdekében, hogy a kibővített együttműködés 2017. január 1-jei kezdettel lehetővé váljon,
                  
               ELFOGADTA EZT A HATÁROZATOT:
         1. cikk
         Az EGT-megállapodás 31. jegyzőkönyvének 7. cikke a következőképpen mnódosul:
         
                     1.
                  
                  
                     A (12) bekezdésben „a 2016-os pénzügyi év” szövegrész helyébe „a 2016-os és 2017-es pénzügyi évek” szövegrész lép.
                  
               
                     2.
                  
                  
                     A cikk a következő bekezdéssel egészül ki:
                     
                                 „(14)
                              
                              
                                 Az EFTA-államok 2017. január 1-jétől részt vesznek a következő, az Európai Unió 2017-es pénzügyi évre vonatkozó általános költségvetésében szereplő költségvetési tételekkel kapcsolatos uniós tevékenységekben:
                                 
                                             —
                                          
                                          
                                             
                                                02.03.04 költségvetési tétel: »A belső piac irányítási eszközei«.”.
                                          
                                       
                           
               2. cikk
         Ez a határozat az azt követő napon lép hatályba, amikor az EGT-megállapodás (*1) 103. cikkének (1) bekezdésében előírt utolsó bejelentést megtették.
         Ezt a határozatot 2017. január 1-jétől kell alkalmazni.
         3. cikk
         Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
         
            Kelt Brüsszelben,
            
               
                  az EGT Vegyes Bizottság részéről
               
               
                  az elnök
               
               
                  az EGT Vegyes Bizottság titkárai
               
            
         
         
            (*1)  [Alkotmányos követelmények fennállását nem jelezték.] [Alkotmányos követelmények fennállását jelezték.]